Aksie 1:8 - en julle sal my getuies wees in Jerusalem sowel as in die hele Judéa en Samaría en tot aan die uiterste van die aarde. (Handelinge 1:8, OAV)
[ English web site... ]
. Dit is vandag
Soos wat die uurglas van menslike regering uitloop en die Koms van die Koning onafwendbaar is, sterf duisende mense daagliks sonder dat hulle die Woord van die Here gehoor het, wat redding aan almal beloof, ongeag afkoms. As jy tot redding gekom het deur die mondelinge getuienis van 'n ander persoon, moet jy hierdie nuus ook aan iemand anders vertel.
Aksie 1:8 se visie is wêreldevangelisasie. Hierdie visie is gegrond op Jesus se laaste opdrag: "Gaan dan heen en maak dissipels van al die nasies..." (Matt. 28:19a) en "...Gaan die hele wêreld in en verkondig die evangelie aan die ganse mensdom." (Mark. 16:15)
Wêreldevangelisasie behels die eweredige verspreiding van die evangelie oor die hele wêreld sodat elke mens binne die bereik van 'n duidelike evangelie-aanbieding kan kom ten einde 'n keuse vir of teen Jesus te maak.